હવે પછી ધીમે-ધીમે ડિમાન્ડ નીકળશે અને પ્રોજેક્ટનાં ક્લિયરન્સ ઝડપી થશે એવી આશાએ બેઠેલા બિલ્ડર-ડેવલપર ભલે એકંદરે નાણાખેંચ અનુભવી રહ્યા હોય, પરંતુ ભાવો નીચા લઈ જતા નથી એવું જણાવતાં માહિતગાર સાધનો કહે છે, ‘અંદરખાનેથી ગ્રાહકોને મોટું ડિસ્કાઉન્ટ ઑફર થતું હોય તો નવાઈ નહીં, પણ માર્કેટમાં આ વાત બહાર આવવા દેવાતી નથી. જોકે સંજોગોને આધીન જે બિલ્ડરો મહત્તમ કામકાજ બૅન્કધિરાણથી કરતા હોય છે અને જેમનો મોટા ભાગનો માલ ઇન્વેસ્ટરો લઈ લેતા હોય છે તેમને ખાસ ચિંતા નથી. એને લીધે તેઓ ભાવો પકડીને બેસી રહેવાની શક્તિ પણ ધરાવે છે.’